1,5 пъти максималното работно налягане.
 2.7.2.2. Маркучът се подлага на 150 000 импулса.
 2.7.2.3. След импулсното изпитване маркучът трябва да издържи изпитвателно налягане както е посочено в точка 2.5.4.2 по-горе.
 2.7.3. Газонепроницаемост
 2.7.3.1. Гъвкавият тръбопровод (състоящ се от маркуч и съединения) трябва да издържи без пропуски налягане, равно на 3 МРа в продължение на пет минути.
 2.8. Маркировка
 2.8.1. Всеки маркуч трябва да има на интервали не по-големи от 0,5 m следните четливи и неизтриваеми означения, образувани от букви, цифри и символи.
 2.8.1.1. Търговско наименование или марка на производителя.
 2.8.1.2. Година и месец на производство.
 2.8.1.3. Размер и тип.
 2.8.1.4. Маркировка за идентификация „СПГ, клас 1“.
 2.8.2. Всяко съединение трябва да има производствената или търговската марка на производителя, извършил сглобяването.
 3. МАРКУЧИ ЗА НИСКО НАЛЯГАНЕ, КЛАС 2
 3.1. Общи изисквания
 3.1.1. Маркучът трябва да е конструиран така, че да издържа на максимално работно налягане от 450 kPa.
 3.1.2. Маркучът трябва да е конструиран така, че да издържа на температурите, посочени в приложение 5О.
 3.1.3. Вътрешният диаметър е съвместим с размерите от таблица 1 от стандарта ISO 1307.
 3.2. (Свободно)
 3.3. Изисквания и изпитвания на вътрешния слой
 3.3.1. Якост на опън и удължение на каучукови материали и термопластични еластомери (ТПЕ)
 3.3.1.1. Якостта на опън и удължението при разрушаване трябва да се определят в съответствие със стандарт ISO 37.
 Якостта на опън трябва да е не по-малка от 10 МРа, а удължението при разрушаване — не по-малко от 250 %.
 3.3.1.2. Устойчивостта срещу въздействието на n-пентан трябва да се определя в съответствие със стандарт ISO 1817 при следните условия:
 а)
 среда: n-пентан;
 б)
 температура: 23 °С (допустими отклонения според ISO 1817);
 в)
 време на потапяне: 72 часа.
 Изисквания:
 а)
 максимално изменение на обема: 20 %;
 б)
 максимално изменение на якостта на опън: 25 %;
 в)
 максимално изменение на удължението при разрушаване: 30 %.
 След престой в продължение на 48 часа във въздушна среда с температура 40 °С масата трябва да не намалява с повече от 5 % спрямо първоначалната стойност.
 3.3.1.3. Устойчивостта на стареене се определя в съответствие със стандарт ISO 188 при следните условия:
 а)
 температура: 115 °С (температурата на изпитването е равна на максималната работна температура, намалена с 10 °С);
 б)
 период на излагане на въздействие: 24 и 336 часа.
 След подлагането на стареене образците престояват при температура 23 °С и относителна влажност 50 % в продължение на минимум 21 дни преди изпитването за якост на опън по точка 3.3.1.1 по-горе.
 Изисквания:
 а)
 максимално изменение на якостта на опън: 35 % след 336 часа стареене спрямо якостта на опън на материала, подложен на стареене в продължение на 24 часа;
 б)
 максимално изменение на удължението при разрушаване: 25 % след 336 часа стареене спрямо удължението при разрушаване на материала, подложен на стареене в продължение на 24 часа.
 3.3.2. Якост на опън и удължение специално при термопластични материали.
 3.3.2.1. Якостта на опън и удължението при разрушаване се определят в съответствие със стандарта ISO 527-2 при следните условия:
 а)
 тип на образеца: 1 BA;
 б)
 скорост на опъване: 20 mm/min.
 Преди изпитването материалът